**ZAPISNIK SESTANKA IO ŠD KRAŠNJA, 15.06.2020**

Začetek: 19.45

Prisotni: Marjan Štrukelj, Robi Pervinšek. Franci Žavbi, Jernej TIč, Mojca Žavbi Tič, Mojca Beguš Tič

V uvodu je g. Štrukelj povzel dogajanje zadnjih mesecev, od našega prejšnjega sestanka, ko smo se pripravljali na občni zbor.

Tako občni zbor, kot nekaj drugih društvenih dogodkov je zaradi znanih razlogov, odpadlo.

Na predsednikov predlog smo se pogovarjali o :

1. Možnostih za izvedbo občnega zbora
2. Višini članarine
3. Nadomestnem terminu za izvedbo 24. Šraufovega pohoda
4. Sofinanciranje obnove sanitarij v Društvenem domu

AD1) Po krajši razpravi o izvedbi občnega zbora, smo se odločili, da čas za izvedbo (pred nami so dopusti) ni prav ugoden. Ker smo se že na prejšnjem sestanku odločili in občnemu zboru želeli predlagati, da za naslednje mandatno obdobje potrdijo IO, NO in disciplinsko komisijo v sedanji sestavi, smo sprejeli naslednji sklep:

**Občni zbor za leto 2020 odpade, delo v izvršnem odboru, nadzornem odboru in disciplinski komisiji pa nadaljujemo v enaki zasedbi do naslednjega občnega zbora, predvidoma do marca 2021. Plan dela za leto 2020 in Poročilo za leto 2019 bomo objavili na internetni strani društva.**

AD2) Višine članarine nismo imeli namena spreminjati, ostaja 10 eur in 8 eur za dijake, študente ter upokojence. Osnovnošolci ne plačajo članarine. Smo pa razmišljali o možnostih načina plačila. Predlagali smo možnost plačila preko TRR, Robi pa je prevzel nalogo, da račune napiše. Sprejeli smo sklep:

**Višina članarine za leto 2020 ostane enaka. Račune bomo vsem članom poslali po pošti. Člani pa imajo možnost, da članarino plačajo preko TRR ali se osebno oglasijo v pisarni društva.**

AD3) Zaradi epidemije je odpadel tudi Šraufov pohod in razmišljali smo, da bi ga organizirali jeseni. Predsednik nas je opozoril, da bi Stane Belak 13.11. 2020 praznoval 80. rojstni dan. Pot bo, kot običajno, označena, kontrolni žigi ostanejo, prav tako topel obrok na cilju, ostanejo tudi vmesne okrepčevalnice. Ne bomo pa organizirali srečelova ali glasbenega dogodka. Robi predlaga, da pohod izkoristimo za neformalno srečanje vseh članov društva. Sprejeli smo sklep:

**24. Šraufov pohod bomo organiziramo 7. novembra in se s čim večjo udeležbo članov ŠD Krašnja ob tem spomnili tudi 80-te obletnic rojstva Staneta Belaka Šraufa.**

AD4) Društveni dom počasi dobiva svojo pravo podobo, obnova se zaključuje. S čiščenjem pisarne društva bomo zato še malo počakali, da se gradbena dela končajo. Ker je predvidena tudi obnova sanitarij sprejmemo sklep:

**Športno društvo za namene obnove sanitarij v pritličju Društvenega doma nameni denarna sredstva v višini 3000 eur.**

Sestanek smo zaključili ob 20.40 uri.

Zapisnik sestavila:

Mojca Beguš Tič